open-index/open-wikipedia-markdown huggingface dataset:
Joaquín

**Joaquín Sánchez Rodríguez** (tuntud lihtsalt kui **Joaquín**; sündinud 21. juulil 1981 El Puerto de Santa Marías) on Hispaania jalgpallur, kes mängib äärepoolkaitsjana Hispaania kõrgliiga klubis Real Betis. Ta on klubi meeskonna kapten.

Ta liitus Real Betise noorteakadeemiaga 1997. aastal. Klubi põhimeeskonnas debüteeris ta 2000. aastal Hispaanias esiliigas. Alates hooajast 2001–02	mängis ta klubiga Hispaania kõrgliigas. Hooajal 2001–02 pälvis Joaquín Hispaania kõrgliiga hooaja läbimurdja auhinna. 2005. aastal võitis ta Real Betisega Hispaania karika.

Aastatel 2006–2011 mängis Joaquín Hispaania kõrgliigas Valencia ja aastatel 2011–2013 Málaga ridades. 2008. aastal võitis ta Valenciaga oma teise Hispaania karika. Aastatel 2013–2015 mängis ta kaks hooaega Itaalia kõrgliiga klubis Fiorentina.

2015. aasta augustis naasis Joaquín Real Betisesse.

8. detsembril 2019 tegi ta liigamängus Athletic Bilbao vastu 18 minutiga kübaratriki. See oli tema karjääri esimene kübaratrikk ning 38 aasta ja 140 päeva vanuselt sai ta vanimaks mängijaks, kes on Hispaania kõrgliigas kübaratriki teinud, ületades 1964. aastast Alfredo Di Stéfanole kuulunud rekordi.

2020. aasta juulis sai Joaquín teiseks Hispaania kõrgliigas enim mänge pidanud mängijaks. 18. oktbooril 2021 sai Joaquín kõige vanemaks mängijaks, kes on 21. sajandil Hispaania kõrgliigas väravasöödu andnud.

Hispaania jalgpallikoondises mängis Joaquín aastatel 2002–2007 kokku 51 korda ja lõi neli väravat. Ta kuulus Hispaania koondisse 2002. aasta maailmameistrivõistlustel, 2004. aasta Euroopa meistrivõistlustel ja 2006. aasta maailmameistrivõistlustel.

## Saavutused
;Betis
*Copa del Rey: 2004–05
;Valencia
*Copa del Rey: 2007–08
;Fiorentina
*Coppa Italia: Teine koht 2013–14

## Viited

## Välislingid
Hintersee (Flachgau)

**Hintersee** on vald (*Gemeinde*) Austrias Salzburgi liidumaal Salzburg-Umgebungi ringkonnas.

Vald asub Flachgaus Tauglbachi (Lämmerbachi) ääres.

## Viited
Hof bei Salzburg

**Hof bei Salzburg** on vald *(Gemeinde)* Salzburg-Umgebungi ringkonnas Austria Salzburgi liidumaal.

Metsosopran Rosl Zapf (1925–2019) sündis Hof bei Salzburgis.

## Geograafia

Hof bei Salzburg asub Fuschlsee kaldal ja seda ümbritsevad Salzkammerguti mäed. Paika läbib Austria kiirtee A1.

## Viited
Teotihuacán

**Teotihuacán** (hääldus ; *Teōtīhuacān*) on muistne Vahe-Ameerika linn Mehhikos Mehhiko orus México osariigis, Méxicost umbes 40&nbsp;km kaugusel kirdes.

Teotihuacán sai alguse usukeskusena Mehhiko kiltmaal 1. sajandil eKr, kuid olulisemate monumentide ehitamine jätkus arvatavasti aastani 250 pKr. Arvatakse, et Teotihuacán võis püsida kuni 7.–8. sajandini, kuigi selle tähtsamad ehitised põletati maha aastaks 550 pKr. Linna häving võib olla seotud 536. aasta vulkaanilise talvega.

## Kirjandus
* 
* 
* 
* Bueno, Christina. *The Pursuit of Ruins: Archeology, History, and the Making of Modern Mexico*. Albuquerque: University of New Mexico Press, 2016, ISBN 0826357318
* 
* 
* 
* 
* 
* 
* 
* 
* 
* 
* 
* 
* Pasztory, Esther (1992). "Abstraction and the rise of a utopian state at Teotihuacan", in Janet Berlo, ed. *Art, Ideology, and the City of Teotihuacan*, Dumbarton Oaks, pp.&nbsp;281–320.
* 
* 
* Séjourné, Laurette (1959) *Un Palacio en la ciudad de los dioses, Teotihuacán*, Mexico, Instituto Nacional de Antropología e Historia.
* Séjourné, Laurette (1962) *El Universo de Quetzalcóatl*, Fondo de Cultura Económica.
* Séjourné, Laurette (1966) *Arqueología de Teotihuacán, la cerámica*, Fondo de Cultura Económica.
* Séjourné, Laurette (1969) *Teotihuacan, métropole de l'Amérique*, Paris, F. Maspero.
* 
* 
* 
* 
* 

## Välislingid

* Kelly Hearn, Who Built the Great City of Teotihuacan?, National Geographic, 1. jaanuar 2017 (inglise keeles, vaadatud 3. veebruaril 2021)
Koppl

**Koppl** on vald *(Gemeinde)* Salzburg-Umgebungi ringkonnas Austria Salzburgi liidumaal. Läänes külgneb see Salzburgiga.

## Geograafia

Vald asub Salzkammerguti mägede põhjajalamil Gaisbergi tipust idas. See on populaarne puhkeala, kust avaneb maaliline vaade Salzburgile. Valla osad on Koppl ja Heuberg.

*[[Salzburgring]]i* autospordivõistlusrada asub Kopplist kirdes.

## Ajalugu

Koppli kirik, esimest korda mainitud 13. sajandil, oli algselt Seekircheni koguduse filiaal. Sajandeid oli mõis Chiemsee piiskoppide omanduses. Aastatel 1823–1824 töötas seal abipreestrina kuulsa jõululaulu "Püha öö" sõnade autor Joseph Mohr (1792–1848).

## Vaata ka

* Salzburg

## Viited
Hõõrits

**Hõõrits** on metalli töötlemiseks kasutatav pöördlõikeriist, mis on silindriline või kooniline ning mida kasutatakse mingi ava suurendamiseks ja viimistluseks, täpsustamaks mõõtmeid avadele, mis on juba välja puuritud. Hõõritsad on tehtud süsinikusisaldusega terasest, kiirlõiketerasest ja tsementeeritud karbiitidest.

## Tüübid
Kaks peamist hõõritsa tüüpi on **masinhõõrits** ja **käsihõõrits**. Käsi- ja masinhõõritsaid valmistatakse nii spiraal- kui ka sirghammastega.
Masinhõõritsaid kasutatakse mehaanilistel tööriistadel, näiteks puurpressil ja treipingil. Käsihõõritsatel on lõikav osa pikem ja töödeldavasse avasse viimise lihtsustamiseks on eesmisel otsal juhtkoonus. Masinhõõritsatel on kinnitusosa kooniline.

## Kasutus
Hõõritsat ei saa kasutada ava tegemiseks, vaid juba valmisoleva ava kvaliteedi parandamiseks ja mõõtmete täpsustamiseks. Hõõritsaga tehtavat tööviisi kutsutakse hõõritsemiseks. Hõõritsat kasutatakse pärast ava puurimist:
* puurimisaukude suuruse täpsustamiseks (vahe kuni sajandik tuhandik millimeetrit);
* puuraukude sisepindade viimistlemiseks;
* needitavate liidete puurimisavade joondamiseks;
* kooniliste puuraukude avade tegemiseks kitsenevate või kitsenevate tihvtide avade masin liidete ühenduste jaoks. 

## Viited
Lamprechtshausen

**Lamprechtshausen** on vald *(Gemeinde)* Salzburg-Umgebungi ringkonnas Austria Salzburgi liidumaal.

## Geograafia

Lamprechtshausen asub Flachgau põhjaosas u. 22 km Salzburgist põhja pool Salzburgi Eel-Alpides. Vald on osaliselt tasane ja osaliselt kergelt künklik. Seal on väga vähe metsa. Vallaosad on Arnsdorf, Lamprechtshausen, Schwerting ja St. Alban.

## Viited
Virga vald

**Virga vald** (läti keeles *Virgas pagasts*) on vald Lätis Lõuna-Kuramaa piirkonnas. Vald piirneb sama piirkonna Kalēti, Priekule, Bunka, Gramzda, Gavieze ja Bārta vallaga.

Valla pindala on 86 km².  Aastal 2011 elas vallas 883 inimest, nende seas 730 lätlast, 25 venelast, 13 valgevenelast, 26 ukrainlast ja 79 leedulast. Valla keskus on Paplaka, vallavanem on Daiga Egle.

## Ajalugu

Praeguse valla aladel asusid varem Virga mõis (*Wirgen*),  Purmsāti mõis (*Pormsahten*) ja Paplaka mõis (*Paplacken*). Vald tekkis aastal 1918, mil see eraldati Priekule vallast. Aastal 1935 oli Virga valla pindala 39,9 km² ja seal oli 999 elanikku.

Aastal 1945 moodustati Virga vallas Virga külanõukogu, mis likvideeriti aastal 1947. Aastal 1949 likvideeriti aga vald ja külanõukogu moodustati taas. Aastal 1961 liideti Virga külanõukoguga likvideeritav Purmsāti külanõukogu. Aastal 1990 muudeti külanõukogu vallaks. Aastatel 2009–2021 kuulus vald Priekule piirkonda.

## Kaitstavad objektid

Kultuurimälestistest on riikliku kaitse all Purmsāti ehk Upe linnamägi, Brūveri linnamägi, Paplaka linnamägi, Virga muinaskalmed ja Kalna Zīverti muinaskalmed.  Kohaliku kaitse all on Gabaliņi muinaskalmed, Kalviņi keskaegne kalmistu ehk Rootsi hauad ja Grīva muinaskalmed.

## Loodus

Vald asub Ida-Kuramaa kõrgustikul. Kõrgeim koht asub Paplaka lähistel (67,9 m). Suurim jõgi on Vārtāja jõgi, teised tähtsamad jõed on selle lisajõed Birztala ja Virga.

Looduskaitse all on seitseteist nimetut põlispuud.

## Külad
Vallas on neli küla. Valla keskus Paplaka on staatusega *vidējciems* ja seal oli 2020. aastal 94 elanikku. Sama staatusega on veel kaks valla küla – Purmsāti 114 elanikuga aastal 2020 ja Virga 78 elanikuga aastal 2020. Üks valla küla on staatusega *mazciems* – Paplakas stacija. Ülejäänud valla elanikud elasid külade koosseisu mitte kuuluvates taludes.

## Viited

## Välislingid
Paplaka

**Paplaka** on küla (*vidējciems*) Lätis Lõuna-Kuramaa piirkonnas, Virga valla halduskeskus. 

Küla on tekkinud endise Paplaka mõisa (*Paplacken*)  keskuse juurde. Aastal 1848 rajati külla kool. Mõisa häärber hävis Teises maailmasõjas. Nõukogude perioodil oli Paplaka kohaliku kolhoosi keskasulaks. Aastani 2021 kuulus küla Priekule piirkonda.

Külas on vallamaja ja raamatukogu.

Aastal 2020 oli külas 94 elanikku. 

Aastal 1837 sündis sealses mõisas Konstantin Roerich.

## Viited
Joanna Lumley

**Joanna Lamond Lumley** (sündinud 1. mail 1946 Srinagaris Briti Indias) on Suurbritannia näitleja, telesaatejuht, raamatute autor, aktivist ja endine modell. 

Ta võitis kaks BAFTA auhinda Patsy Stone'i rolli eest BBC seriaalis "Absolutely Fabulous".

Ta on juhtinud televisioonis reisisaateid.

Lisaks eelmainitutele võivad eesti televaatajad teda näinud olla ka Dolly Bantry osatäitjana seriaalis "Agatha Christie' Marple".

## Vaata ka
*Jennifer Saunders

## Välislingid

*
Víctor Ruiz

**Víctor Ruiz Torre** (sündinud 25. jaanuaril 1989 Esplugues de Llobregatis) on Hispaania jalgpallur, kes mängib keskkaitsjana Hispaania kõrgliiga klubis Real Betis.

Ta alustas klubikarjääri Espanyolis, mille noorteakadeemiaga liitus ta 2006. aastal. Klubi põhimeeskonnas debüteeris ta 2009. aasta detsembris.

2011. aasta jaanuaris sõlmis ta lepingu Itaalia kõrgliiga klubiga Napoli. Itaalias tal läbimurret teha ei õnnestunud ning ta naasis juba sama aasta augustis Hispaanissse, sõlmides viieaastase lepingu Valenciaga.

Aastatel 2014–2019 mängis ta Hispaania kõrgliigas Villarreali ridades.

2019. aasta augustis sõlmis ta kolmeaastase lepingu Türgi kõrgliiga klubiga Beşiktaş. Aasta hiljem naasis ta Hispaaniasse, sõlmides üheaastasee lepingu Real Betisega.

2011. aastal tuli ta Ruiz Hispaania kuni 21-aastaste koondisega Euroopa omavanuste meistriks. 2010. aastal debüteeris ta Kataloonia jalgpallikoondises.
Sergio Canales

**Sergio Canales Madrazo** (sündinud 16. veebruaril 1991 Santanderis) on Hispaania jalgpallur, kes mängib ründava poolkaitsjana Mehhiko kõrgliiga klubis Monterrey ja Hispaania jalgpallikoondises.

Ta alustas klubikarjääri kodulinna klubis Racing de Santander, mille noorteakadeemiaga liitus ta 2001. aastal. Klubi põhimeeskonnas debüteeris ta 2008. aastal. Esimesed kaks väravat lõi ta Hispaania kõrgliigas 6. detsembril 2009 mängus RCD Espanyoli vastu.

2010. aasta veebruaris sõlmis ta lepingu Madridi Realiga, kus ta mängis ühe hooaja. 2011. aasta augustis läks ta laenule Valenciasse, kellega sõlmis 2012. aasta juulis püsiva lepingu.

Aastatel 2014–2018 mängis Canales Hispaania kõrgliigas Real Sociedadi ridades.

2018. aasta juulis sõlmis ta nelja-aastase lepingu Real Betisiga.

Suvel 2023 liitus ta ligi 10 miljoni euro eest Monterreyga.

2008. aastal tuli Canales Euroopa omavanuste meistriks Hispaania kuni 17-aastaste koondisega ja 2013. aastal kuni 21-aastaste koondisega. Hispaania jalgpallikoondises tegi ta debüüdi 23. märtsil 2019 EM-i valikmängus Norra vastu. Koondisekarjääri esimese värava lõi ta 11. novembril 2020 sõprusmängus Hollandi vastu.

## Välislingid
Kaur Pennert

**Kaur Pennert** (sündinud 10. veebruaril 2001) on eesti koorijuht, organist ja pianist.

Ta alustas muusikuõpinguid Paide muusikakoolis Ken Koemetsa löökpilliklassis. Aastatel 2017–2020 õppis ta koorijuhtimist Tallinna Muusikakeskkoolis ning 2020–2023 Eesti Muusika- ja Teatriakadeemias Hirvo Surva juhendamisel. Aastatel 2023–2024 täiendas ta end Ferenc Liszti muusikaakadeemias Budapestis Ádám Medveczky ja Gergely Ménesi juures orkestridirigeerimise erialal.

Kaur Pennert on Tallinna Rotary Klubi Segakoori ja Virumaa Poistekoori dirigent alates 2018. aastast; Tapa segakoori Leetar peadirigent ning segakoori HUIK! koormeister aastatel 2019–2021.

Koostööd on ta teinud Hirvo Surva, Pärt Uusbergi, Toomas Kapteni, Triin Ella, Janne Fridolini, Jaan Otsa, Kuno Kerge, Andrus Siimoni, Tõnis Sarapi jpt.

Ta on osalenud Péter Halászi ja Johannes Schlaefli meistriklassides.

Kaur Pennert on kirjutanud koorilaule ja instrumentaalmuusikat ning teinud seadeid erinevatele koosseisudele. 

Ta oli Paide noortevolikogu II koosseisu liige (2016–2018).

## Teoseid

* "Missa nr 1" (Martale) – 2018/2021 segakoorile, solistidele ja kammerorkestrile
* "Sulle" – 2019 viiulile ja keelpilliorkestrile
* "Üle vee" – 2019 segakoorile
* "Mure" – 2019 naiskoorile
* "Kontsertfantaasia" – 2020 klaver, sümfooniaorkester
* "Suvel" – 2020 segakoorile
* "Pane pää mu rinnale..." – 2020 naiskoorile

## Tunnustus
* 2014 – löökpillimängijana III koht konkursil "Parim noor instrumentalist 2014"
* 2018 – kontsertmeistri preemia konkursil "Võluhääl"
* 2018 – lõppfinaalis rahvusvahelisel kammermuusika konkurss-festivalil "In Corpore"
* 2022 – Gustav Ernesaksa Fondi õppestipendium

## Viited


## Välislingid
* https://jarvateataja.postimees.ee/4207975/kaur-pennert-noor-muusik-kes-unistab-suurelt
* https://dea.digar.ee/cgi-bin/dea?a=is&oid=paidelinnaleht20170417&type=staticpdf
Mark Scheifele

**Mark Scheifele** (sündinud 15. märtsil 1993 Kitcheneris Ontario provintsis) on Kanada jäähokimängija, kes mängib keskründajana NHL-i klubis Winnipeg Jets. Ta on klubi meeskonna asekapten.

2010. aastal asus ta mängima Ontario Hockey League'i (OHL) klubis Barrie Colts.

2011. aastal valiti ta NHL-i ''draft''is Jetsi poolt esimese valikuna. Ta kuulus Jetsi koosseisus esmakordselt hooaja 2011–12 alguses. 19. oktoobril 2011 lõi ta mängus Toronto Maple Leafsi vastu oma esimese värava NHL-is. Seejärel mängis ta kuni hooaja 2012–13 lõpuni taas Coltsis. Hooajal 2012–13 jõudis ta Coltsiga OHL-i finaali, kus kaotati London Knightsile mängudega 3:4. Väljalangemismängudes oli ta sel hooajal resultatiivseim mängija (15+26).

Alates hooajast 2013–14 on Scheifele kuulunud Jetsi põhikoosseisu. Hooajal 2015–16 oli ta Jetsi suurim väravakütt (29 väravat) ja hooajal 2016–17 klubi resultatiivseim mängija (32+50). Hooajal 2017–18 jõudis ta Jetsiga Stanley karika väljalangemismängudes Läänekonverentsi finaali. Väljalangemismängudes oli ta Jetsi suurim väravakütt (14 väravat). 2018–19 põhihooajal lõi Scheifele taas Jetsi mängijatest enim väravaid (38). Hooajal 2019–20 oli ta Kyle Connori kõrval Jetsi resultatiivseim mängija (29+44).

Aastatel 2019 ja 2020 on Scheifele valitud NHL-i tähtede mängule.

2012. aastal võitis Scheifele Kanada kuni 20-aastaste koondisega juunioride maailmameistrivõistlustel pronksmedali. 2016. aastal tuli ta Kanada jäähokikoondise koosseisus maailmameistriks.

## Välislingid

* Mark Scheifele NHL.com lehel
* Mark Scheifele hockeydb.com lehel
Rhein

**Rhein** on Reini jõe saksakeelne nimi

**Rhein** on mitme aadlisuguvõsa nimi:
*Rhein (Pommeri aadlisuguvõsa)
*Rhein (Tüüringi aadlisuguvõsa)
*Zu Rhein, Ülem-Reinimaa põlisaadlisuguvõsa
Rhein (Pommeri aadlisuguvõsa)

**Rhein** oli Pommeri aadlisuguvõsa, mis kustus meesliinis 1859. aastal. Selle üks haru oli ilmselt Orgies gen. Rutenbergi suguvõsa.

## Suguvõsa liikmeid
*Adrian Gottlieb von Rhein (u 1745−1805), kindralmajor, rügemendikomandör

## Rheini suguvõsa mõisavaldused
*Pommeri:
**Köselitz, Dargsow, Tetzlaffshagen (pandivaldus), Wildenhagen (praegu Gadom), Wietstock

## Vaata ka
*Nattamule
*Orgies gen. Rutenberg
*Suycke

## Kirjandus
*Bagmihl, J. T. *Pommersches Wappenbuch gezeichnet und mit Beschreibung der Wappen und historischen Nachweisen versehen*. Zweiter Band. Stettin: Eigenthum des Herausgebers, 1846. Lk 40-42 https://zbc.ksiaznica.szczecin.pl/dlibra/publication/129/edition/109/content?ref=desc.
**Genealogisches Handbuch des Adels*. Adelslexikon. Bd XI. Limburg an der Lahn: C. A. Starke Verlag, 2000. Lk 371.
*Vanselow, Amandus Karl. *Adeliches Pommern*. Kolberg: Gedruckt bey Tobias Christoph Tillen, 1742 https://digitale-bibliothek-mv.de/viewer/image/PPN734580746/113/.

## Välislingid
*Rheini suguvõsa genealoogia saidil gedbas.genealogy.net
*Rheini suguvõsa vapid saidil von-rhein.info
*Wildenhageni mõis ja von Rheinid saidil zamkilubuskie.pl
Briti ladina keel

**Briti ladina keel** oli vulgaarladina keel, mida räägiti Rooma riigi hõivatud aladel Suurbritannia saarel. Eliit jõudis eelkõige latiniseerida saare lõuna- kui ka idaosa rahvastikku. Pärast roomlaste lahkumist võeti 5. ja 6. sajandil kogu Inglismaal kasutusele anglosaksi keel. Briti ladina keel suri välja 8. sajandi alguseks.
Gare de Bercy

**Gare de Bercy** ('Bercy raudteejaam'), ametlikult **Paris-Bercy**, on  Gare de Lyoni raudteeterminali juurdeehitus Prantsusmaa pealinnas Pariisis. Terminalil on Pariis-Marseille raudtee kaudu ühendus riigi keskosa aladega, lõpp-peatustega Neversis, Ferrandis, Dijonis ja Avallonis.

## Vaata ka
*Bercy metroojaam
*Gare de Lyon

## Välislingid
*
Gare Montparnasse

**Gare Montparnasse** ('Montparnasse'i raudteejaam'), ametlikult **Paris-Montparnasse**, on üks kuuest põhilisest raudteeterminalist Prantsusmaa pealinnas Pariisis. Terminalil on LGV Atlantique'i, Pariis-Bresti raudtee ja Pariis-Granville'i raudtee kaudu ühendus riigi lääne- ja edelapoolsemate aladega.

## Vaata ka
*Montparnasse-Bienvenüe metroojaam

## Välislingid
*
Gare d'Austerlitz

**Gare d'Austerlitz** ('Austerlitzi raudteejaam'), ametlikult **Paris-Austerlitz**, on üks kuuest peamisest raudteejaamast Prantsusmaa pealinnas Pariisis. Gare d'Austerlitzi raudteejaamal on Pariisi–Bordeaux' raudtee kaudu ühendus riigi edelapoolsemate aladega.

## Vaata ka
*Gare d'Austerlitzi metroojaam

## Välislingid
*
Gare Saint-Lazare

**Gare Saint-Lazare** ('Püha Lazaruse raudteejaam'), ametlikult **Paris-Saint-Lazare**, on üks kuuest põhilisest raudteeterminalist Prantsusmaa pealinnas Pariisis. Terminalil on Pariis-Le Havre raudtee kaudu ühendus riigi loodepoolsemate aladega.

## Vaata ka
*Saint-Lazare'i metroojaam

## Välislingid
*
Maria Murumaa-Mengel

**Maria Murumaa-Mengel** (sündinud 19. jaanuaril 1985) on eesti sotsiaalteadlane (sotsiaalmeedia uurija).

## Haridus
Doktoritöö "Auditooriumi tähtsus ja roll uue meedia keskkonnas sotsiaalvõrgustikes saadetavate sõnumite näitel" (juhendaja Andra Siibak) kaitses ta 2017. aastal Tartu ülikooli ühiskonnateaduste instituudis.

## Töö ja teadustegevus
Ta on Tartu ülikooli ühiskonnateaduste instituudi lektor, 2021. aastast meediauuringute kaasprofessor. Tema teadustöö põhisuund on meedia ja kommunikatsiooniteadused. Ta kommenteerib meediakanalites tihti laste-noorte sotsiaalmeedia tarbimist. 

Ta on retsenseerinud artikleid väljaannetes Social Media + Society, Communications: The European Journal of Communications Research ja Cyberpsychology: Journal of Psychosocial Research on Cyberspace, konverentsiteese ECREA ja AoIRi aastakonverentsideks.

Ta on hinnatud õppejõud, kelle tööd on tunnustanud nii ta enda üliõpilased kui ka riik; tema juhendatud teadustööd on võitnud konkursse.

### Teadusorganisatsiooniline tegevus
* 2018 ICA liige (International Communication Association)
* 2018 IAMCR liige (International Association for Media and Communication Research)
* 2017 AoIR (Association of Internet Researchers) liige
* 2016 Tartu Ülikooli infoühiskonna keskuse liige
* 2014 ECREA (European Communication Research and Education Association) liige
* 2010−2020 Eesti Meediakoolitajate Liit, juhatuse liige

## Tunnustus
* 2021 Hariduspreemia silmapaistva tegevuse eest üliõpilaste arengu ja heaolu toetamisel ning õppemeetodite mitmekesistamisel
* 2020 Tartu Ülikooli aumärk
* 2020 Aasta Õppejõud, riiklik hariduspreemia
* 2018 Best Paper Award - Centre for Media and Celebrity Studies konverents "Bridging Gaps: Where is Ethical Glamour in Celebrity Culture?". Ettekanne "Estonian fashion/beauty bloggers' practices and ethical dilemmas in featuring branded and sponsored content" (koos magistrant Piia Õunpuuga)
* 2011 Pärnu Rotary klubi noortefondi noore õpetaja preemia
* 2010 Pärnu Hansagümnaasiumi aasta õpetaja
* 2006 I preemia Avatud Eesti Fondi võrdõiguslikkuse programmi nais-, mees ja soouurimuslike teadustööde konkursil (bakalaureusetöö “Seksikuse konstrueerimine tutvumisportaalis Rate.ee”)

## Viited
Díon

**Díon** (kreeka keeles *Δίον*; vanakreeka keeles *Δῖον*; ladina keeles *Dium*) on küla Kreekas Piería piirkonnaüksuses Díon-Ólympose vallas. Küla asub Olümpose mäemassiivi jalamil Therme lahe ääres, 17 km kaugusel halduskeskusest Katerínist.

## Välislingid
Dustin Diamond

**Dustin Neil Diamond** (7. jaanuar 1977 San Jose – 1. veebruar 2021 Cape Coral) oli Ameerika Ühendriikide näitleja, filmirežissöör, stand-up koomik ja muusik. 

Tema tuntuim roll oli Samuel "Screech" Powers seriaalis "Päästja koolikell".
Jennifer Saunders

**Jennifer Jane Saunders** (sündinud 6. juulil 1958) on inglise koomik, stsenarist, laulja ja näitleja.

Ta võitis kaks BAFTA auhinda oma Edina Monsoon'i ehk "Eddie" rolli eest BBC seriaalis "Absolutely Fabulous".

## Vaata ka
*Joanna Lumley

## Välislingid

*
Mirko Ojakivi

**Mirko Ojakivi** (sündinud 23. veebruaril 1981) on ajakirjanik ja saatejuht.

Ta lõpetas 2009. aastal avatud ülikoolis Tartu ülikooli ühiskonnateaduste instituudi ajakirjanduse ja suhtekorralduse erialal.

Praegu on ta vastutav toimetaja Eesti Rahvusringhäälingus ning juhib saateid "Uudis+", "Reporteritund", "Stuudios on peaminister" ja "Rahva teenrid" raadiokanalis Vikerraadio.

## Töövälist
2012. aastal osales Mirko Ojakivi Riigikohtu kaasuskonkursi žüriis.

On juhtinud mitmeid vestlusringe Arvamusfestivalil.

Osalenud Tartu ülikooli ühiskonnateaduste instituudi vastuvõtuvestluste komisjonides.

## Tunnustus
2022 – Aasta parim intervjueerija (Eesti filmi- ja teleauhinnad)

## Vaata ka
* Ajakirjanike loend
* Ajakirjandus
* Vikerraadio

## Viited
Hüperreaalsus

**Hüperreaalsus** tähendab semiootikas ja postmodernismis võimetust eristada teadvuses tegelikkust hoopiski tegelikkuse simulatsioonist. Hüperreaalsust nähakse seisundina, mida esineb eriti tihti tehnoloogiliselt arenenud postmodernsetes ühiskondades, kui reaalsus ja fiktsioon segunevad sujuvalt kokku üheseks tajuks. Nii ei ole selget vahet, kus üks lõpeb ja teine algab. Meelepete võimaldab füüsilisel reaalsusel seguneda virtuaalreaalsusega (VR) ja inimese intelligentsusel seguneda tehisintellektiga (AI).

Sel teemal kuuluvad tuntumate teoreetikute hulka Jean Baudrillard, Albert Borgmann, Daniel J. Boorstin, Neil Postman ja Umberto Eco.

## Vaata ka
*hüperrealism

## Välislingid
Räpina tänavate loend

## A
*Aia tänav
*Aianduse tänav
*Apteegi tänav
## H
*Hariduse tänav 
## J
*Jõe tänav
*Järve tänav
## K
*Kaare tänav
*Kalda tänav
*Kalevi tänav
*Kalevi põik
*Karja tänav
*Kastani tänav
*Kastani põik
*Koidu tänav
*Kooli tänav
*Kultuurimaja tänav
*Kuuse tänav
## L
*Luha tänav
## M
*Meeksi maantee (Räpina-Aravu tee) 
*Metsa tänav
*Mäe tänav
*Männi tänav
## N
*Nooruse tänav
*Nurga tänav
*Nurme tänav
## O
*Oja tänav
## P
*Pargi tänav
*Penijõe tee
*Piiri tänav
*Põllu tänav
*Pärna tänav
*Pärna põik
*Pääsu tänav
## R
*Rahu tänav 
## S
*Sireli tänav
## T
*Tamme tänav
## V
*Vabaduse tänav (Tartu-Räpina-Värska maantee) 
*Võhandu tänav
*Võru maantee (Võru-Räpina maantee)
*Võõpsu maantee (Tartu-Räpina-Värska maantee)
*Väike tänav
## Ü
*Ülase tänav
Kang (tõstmine)

**Kang** (ka **tõstekang**) on treeninguvahend, mida kasutatakse jõutreeningul, kulturismis, tõstmises ja jõutõstmises. 

Kang koosneb pikast latist, mille kummassegi otsaossa saab kinnitada kettaid (raskusi). 
Kangide pikkus jääb vahemikku 1,2–2,4 meetrit, kõige populaarsem on 2,2-meetrine kang. Kangi keskosa diameeter jääb 25–50 millimeetri vahele. Kangi pind on kangi keskosas kurrutatud, et tagada kasutajale hea haare. Kangiraskusi ehk kettaid kinnitatakse kangi otstele (selleks et raskused maha ei libiseks, kasutatakse klambreid). 

Kang on põhimõtteliselt hantli pikem versioon. Kangiga saab teha mitmesuguseid harjutusi, näiteks kükke, jõutõmbeid ja rinnalt surumist. 

## Ajalugu
Esimeste kangide puudus oli see, et need paindusid suuremate raskuste korral liigselt. 1957. aastal tegi ettevõtte Eleiko järelevaataja Hellström, kes harrastas ise tõstesporti, tegevdirektorile ettepaneku, et nende seni vaid väikseid kodumasinaid (rösterid, vahvlimasinad jne) valmistanud firma võiks hakata kange tootma.

1963. aastal valmis Eleiko esimene kang, mis püsis terve kogu võistluse jooksul, ilma et seda oleks pidanud välja vahetama.  See oli suur saavutus tõstespordi ajaloos.

Tänapäeval on Eleiko üks tuntumaid kangide, ketaste ja muude spordivahendite tootjaid. 

Eleiko kangid on valmistatud spetsiaalsest karastatud terasest, millel on vahvelmustriga kurrutatud osa.

## Viited
Tyler Toffoli

**Tyler Toffoli** (sündinud 24. aprillil 1992 Scarborough's Ontarios) on Kanada jäähokimängija, kes mängib NHL-i klubis New Jersey Devils ründajana paremäärel.

Aastatel 2008–2012 mängis ta Ontario Hockey League'i klubis Ottawa 67's. Hooaegadel 2010–11 ja 2011–12 oli ta liigas suurim väravakütt (vastavalt 57 ja 52 väravat), pälvides mõlemal hooajal resultatiivseimale paremründajale antava Jim Mahon Memorial Trophy (hooajal 2010–11 jagas auhinda Jason Akesoniga). Hooajal 2010–11 jäi ta Akesoniga jagama ka liiga resultatiivseimale mängijale antavat Eddie Powers Memorial Trophyt.

2010. aastal valis Los Angeles Kings ta NHL-i ''draft''is 47. valikuna. 2011. aasta aprillis sõlmis ta klubiga kolmeaastase lepingu. Suurema osa hooajast 2012–13 mängis ta American Hockey League'is (AHL) Kingsi noorteklubis Manchester Monarchs. Ta lõi sel hooajal liigas 28 väravat ja andis 23 väravasöötu ning pälvis AHL-i hooaja uustulnukale antava Dudley "Red" Garrett Memorial Award, lisaks valiti ta 2013. aastal AHL-i tähtede mängule. Kingsi meeskonnas debüteeris Toffoli NHL-is 16. märtsil 2013 mängus San Jose Sharksi vastu. Esimese värava lõi ta liigas oma teises mängus 18. märtsil Phoenix Coyotesi vastu. Hooajal 2013–14 võitis ta Kingsiga Stanley karika.

2020. aasta veebruaris siirdus Toffoli Vancouver Canucksi, kus mängis vaid hooaja 2019–20 lõpuni.

2020. aasta oktoobris sõlmis ta nelja-aastase lepingu Montreal Canadiensiga. 20. jaanuaril 2021 tegi ta oma eelmise koduklubi, Canucksi vastu kübaratriki. 2022. aasta veebruaris kaubeldi Toffoli Calgary Flamesile.

2023. aasta juunis kaubeldi Toffoli Jahor Šaranhoviči ja tulevase *draft*i valiku vastu Flamesist New Jersey Devilsi.

2015. ja 2023. aastal tuli Toffoli Kanada jäähokikoondisega maailmameistriks.

## Viited

## Välislingid

* Tyler Toffoli NHL.com lehel
* Tyler Toffoli hockeydb.com lehel
Sindi tänavate loend

## A
*Aia tänav
*Aru tee
*Auli tänav
## E
*Eha tänav
## H
*Hariduse tänav
## J
*Jaama tänav
*Johann Cristoph Wöhrmanni puiestee
*Jõe tänav
*Jänese tänav
## K
*Kanarbiku tänav
*Kalamaja tee
*Kalda tee
*Karja põik
*Karja tänav
*Karu tänav
*Kase tänav
*Kauri tänav
*Keskpõik
*Kesktänav
*Kevade tänav
*Kiivitaja tänav
*Kirsi tänav
*Koidu tänav
*Kooli tänav
*Kotka puiestee
*Kuldnoka tänav
*Kure tänav
*Kännu tänav
*Käo tänav
## L
*Lai tänav
*Lauka tänav
*Leevikese tänav
*Lehe tänav
*Liiva tänav
*Linnu tee
*Lohu tänav
*Luha tänav
*Luige tänav
*Lõokese tänav
*Lõuna tänav
*Lühike tänav
## M
*Metsa tänav
*Muraka tänav
*Mureli tänav
*Mänguvälja põik
*Mänguvälja tänav
*Männi tänav
## N
*Niidu tänav
*Nooruse tänav
*Nurga tänav
*Nurme tänav
## O
*Orava tänav
## P
*Paide maantee
*Paikuse tee
*Pardi tänav
*Pargi tänav
*Peoleo tänav
*Piiri tänav
*Pikk tänav
*Pirni tänav
*Pioneeride puiestee
*Pistriku tänav
*Ploomi tänav
*Pohla tänav
*Põdra tänav
*Põhja tänav
*Põllu tänav
*Pärna tänav
*Pärnu maantee
## R
*Raba tänav
*Rahu tänav
*Raudtee tänav 
*Rebase tänav
*Ringi tänav
*Roheline tänav
*Roheline põik
*Rähni tänav
## S
*Sambla tänav
*Seene tänav
*Side tänav
*Silla tänav
*Sireli tänav
*Soo tänav
*Supluse tänav
*Suve tänav
## T
*Tamme tänav
*Tedre tänav
*Tihase tänav
*Tiigi tänav
*Tiigi põik
*Tiiru tänav
*Turba tänav
*Tõela tänav
*Tööstuse tänav
## U
*Uus tänav
## V
*Vabriku tänav
*Vahtra tänav
*Vee tänav
*Veetorni tänav
*Veski põik
*Veski tänav
*Viira põik
*Viira tänav
*Vindi tänav
*Vuti tänav
*Väike-Karja tänav
*Väike-Lohu tänav
*Väike-Põllu tänav
*Väike-Viira tänav
## Õ
*Õie tänav
Ulsan HD FC

**Ulsan Hyundai FC** (korea keeles 울산 현대 축구단) on Lõuna-Korea jalgpalliklubi, mis tegutseb Ulsanis. See mängib riigi kõrgliigas K League 1. Klubi omanik on Hyundai Heavy Industries.

Klubi asutati 1983. aastal nime Hyundai Horang all. Lõuna-Korea kõrgliigas mängib klubi alates 1984. aastast.

Aastatel 1996, 2005, 2022, 2023, 2024 on Ulsan tulnud Lõuna-Korea meistriks. 2017. aastal võideti Lõuna-Korea karikas. 2012. aastal võideti esimest korda AFC Meistrite Liiga, kui finaali alistati Saudi Araabia klubi Al-Ahli tulemusega 3:0. Teist korda võideti AFC Meistrite Liiga 2020. aastal, mil finaalis alistati Iraani klubi Persepolis lisaaja järel 2:1.

Alates 2001. aastast on klubi kodustaadion olnud Ulsan Munsu Football Stadium.

## Praegune koosseis
*Seisuga 4. veebruar 2021*

## Saavutused
*K League 1
****Võidud** (5): 1996, 2005, 2022, 2023, 2024
**Teised kohad (9): 1986, 1991, 1998, 2002, 2003, 2011, 2013, 2019, 2020
*Korean FA Cup
****Võidud** (1): 2017
**Teised kohad (3): 1998, 2018, 2020
*Korean League Cup
****Võidud** (5): 1986, 1995, 1998, 2007, 2011
**Teised kohad (3): 1993, 2002, 2005
*Korean Super Cup
****Võidud** (1): 2006
*AFC Meistrite Liiga
****Võidud** (2): 2012, 2020
*A3 Champions Cup
****Võidud** (1): 2006

## Välislingid

* Ulsan Hyundai FC koduleht
Jo Hyeon-woo

**Jo Hyeon-woo** (sündinud 25. septembril 1991 Seoulis) on Lõuna-Korea jalgpallur, kes mängib väravavahina Lõuna-Korea kõrgliiga klubis Ulsan Hyundai ja Lõuna-Korea jalgpallikoondises.

Aastatel 2013–2019 mängis ta Lõuna-Korea kõrgliigas Daegu FC. 2018. aastal võitis ta Daeguga Lõuna-Korea karikavõistlused.

2020. aastal liitus ta Ulsaniga. 2020. aastal võitis ta Ulsaniga AFC Meistrite Liiga.

Aastatel 2015–2020 on Jo kuuel hooajal järjest valitud Lõuna-Korea kõrgliiga hooaja sümboolsesse koosseisu.

Lõuna-Korea jalgpallikoondises debüteeris Jo 2015. aastal. Ta on kuulunud Lõuna-Korea koondisse 2018. aasta maailmameistrivõistlustel ja 2019. aasta Aasia meistrivõistlustel. 2018. aastal võitis ta Lõuna-Korea võistkonnaga kuldmedali Aasia mängude jalgpalliturniiril.

## Saavutused
;Daegu FC
*Korean FA Cup: 2018
;Ulsan Hyundai
*AFC Meistrite Liiga: 2020
Hanja

**Hanja** (漢字, hangul: 한자) on üks kahest Koreas kasutatavast kirjasüsteemist; teine on hangul (*hangeul*). Hanja on koreakeelne nimetus Hiina kirjale, mida hakati kasutama Joseoni ajal, umbes 400 eKr.

Kuigi tänapäevane korea kiri hangul loodi juba Sejong Suure ajal 15. sajandil, jõudis see laiemasse kasutusse alles 19. sajandi lõpuaastatel. Kuni selle ajani kirjutati enamus koreakeelsest kirjandusest ja dokumentidest hanjas. Seega on vanemate tekstide lugemiseks vaja tunda hanjat.

Tänapäeval on Koreas põhiline kirjasüsteem hangul. Koreakeelses sõnavaras on ligi 510 000 sõna, millest ligi 290 000 on *Hanja-eo* (Hiina päritolu). Korea sõnu ei kirjutata kunagi hanjas, ka Hiina päritolu sõnu kirjutatakse nüüd enamasti hangulis.

Lõuna-Koreas ei õpetata enam hanjat algkoolides 1970. aastatest, seda hakatakse nüüd õpetama alles 7. klassist kuni 12. klassini. Kokku õpitakse keskkooli lõpuks umbes 1800 hanja märki. Mõnes ülikoolis õpetatakse veel rohkem hanja märke.

Põhja-Koreas plaanis riigi esimene juht Kim Il-sŏng hanja vaikselt käibelt kõrvaldada, kuid 1960. aastatel muutis kurssi. 5.–9. klassini õpetatakse ligi 1500 hanja märki, keskkoolis veel 500 ja ülikoolis veel 1000 hanja märki.
Võhma tänavate loend

## A
*Aasa tänav
*Aia tänav
## E
*Eha tänav
## H
*Heina tänav
## J
*Jaama tänav
## K
*Kalevi tänav
*Kase tänav
*Kastani tänav
*Kauba tänav
*Kirsi tänav
*Koidu tänav
*Kreegi tänav
## L
*Lai tänav
*Lille põik
*Lille tänav
*Loigu tänav
## M
*Metsa tänav
*Mooni tänav
## N
*Niidu tänav
## P
*Pargi tänav
*Ploomi tänav
*Pärna tänav
## R
*Raudtee tänav
*Ristiku tänav
*Rukkille tänav
## S
*Sepa tänav
*Silla tänav
*Soo tänav
*Spordi tänav
## T
*Tallinna tänav
*Tartu tänav
*Tooma tänav
## V
*Veski tänav
*Viljandi tänav
*Väike tänav
## Õ
*Õuna tänav
Igor Rotenberg

**Igor Arkadjevitš Rotenberg** (*Игорь Аркадьевич Ротенберг*) (sündinud 9. mail 1973 Leningradis) on Venemaa miljardärist ärimees, Vladimir Putini lähedase sõbra miljardär Arkadi Rotenbergi poeg.

## Elukäik ja tegevus
Sündis judotreener Arkadi Rotenbergi peres. 2002. aastal lõpetas Erastamise ja Ettevõtluse Kõrgema Kooli Puškinos. 2005 sai Venemaa Siseministeeriumi Kaliningradi Õigusinstituudist kandidaadikraadi õigusteaduse alal.

Aastatel oli ta 2002–2003 Venemaa kinnisvaraministeeriumi kütuse- ja energiakompleksi kinnisvaraosakonna juhataja asetäitja, 2003–2004 kinnisvaraministeeriumi transpordi- ja sidevara osakonna juhataja. 2004–2005 Venemaa Raudteede asepresident – kinnisvara haldamise ja organisatsiooniliste struktuuride osakonna juhataja. Alates 2006. aastast NPV Engineeringi (haldab suurettevõtete Mosenergo, Gazprom Burenije, Mostotrest aktsiaid ja osalusi) direktorite nõukogu esimees, alates 2008 aastast SMP panga asepresident, alates 2010. aastast Venemaa suurima soojusenergeetikaettevõtte Mosenergo direktorite nõukogu esimees, alates 2011. aastast Venemaa suurima gaasipuurimisettevõtte Gazprom Burenije direktorite nõukogu esimees.

Pärast seda, kui USA ja Euroopa Liit kehtestasid 2014. aastal tema isale Arkadi Rotenbergile sanktsioonid, hakkas too oma äriimpeeriumi pojale üle andma. 2015 müüs isa talle 79% Gazprom Burenije ja 28% Mostotresti aktsiatest. 2014–2018 omas 34% TPS Real Estate (omab ohtralt kinnisvara ja kaubanduskeskusi Venemaal) aktsiatest, mille kinkis pärast seda, kui USA kehtestas talle sanktsioonid, oma õele Lilia Rotenbergile.

## Sanktsioonid
6. aprillil 2018 kehtestas talle USA, 15. märtsil 2019 Kanada viisa- ja majandussanktsioonid.

## Viited
Tõrva tänavate loend

## A
*Aasa tänav
*Aia tänav
*Aida tänav
*Araku tänav
## E
*Ehitaja tänav
## H
*Herne tänav
## J
*Jaani tänav
*Jõe tänav
*Järve tänav
## K
*Kaarlimäe tänav
*Kalda tänav
*Kalevi tänav
*Kalmistu tänav
*Kanarbiku tee
*Kangro tänav
*Karja tänav
*Kase tänav
*Keisripalu tänav
*Kevade tänav
*Kitsas tänav
*Kitse tänav
*Koidu tänav
*Kooli tänav
*Kopli tänav
*Kruusa tänav
*Kungla tänav
*Kuusiku tänav
## L
*Lauka tänav
*Lembitu tänav
*Liiva põik
*Liiva tänav
*Loosi tänav
*Luha tänav
*Lõuna tänav
## M
*Madise tänav
*Metsa tänav
*Mäe tänav
*Männiku tänav
## N
*Nooruse tänav
*Nurme tänav
*Nõmme tänav
## O
*Oa tänav
*Oja tänav
*Oru tänav
## P
*Palu tänav
*Pargi tänav
*Patküla tänav
*Piima tänav
*Pikk tänav
*Puiestee tänav
*Põllu tänav
*Pärna tänav
## R
*Raba tänav
*Raja tänav
*Raudtee tänav
*Ravila tänav
*Riiska tänav
*Ringi tänav
*Roosi tänav
## S
*Spordi tänav
*Staadioni tänav
*Sõpruse tänav
## T
*Tamme tänav
*Tammiku tänav
*Tartu tänav
*Tiigi tänav
*Tikste tänav
*Transpordi tänav
*Tööstuse tänav
## U
*Umb tänav
## V
*Vahtra tänav
*Valga tänav
*Vanamõisa tänav
*Veski tänav
*Viljandi tänav
*Võlli tänav
*Väike-Aia tänav
*Väike-Vahtra tänav
*Välja tänav
## Õ
*Õhne tänav
Hepta Airborne

**Hepta Airborne** on Eesti tehnoloogiaettevõte, mis tegeleb elektriliinide seire automatiseerimisega droonide, helikopterite, satelliitide ja suurandmete analüüsi abil. 

Hepta Airborne'i asutasid 2017. aastal Henri Klemmer, Siim Heering ja Siim Maripuu. 

Tehnopoli Startup Inkubaatoris ja Euroopa Kosmoseagentuuri äriinkubaatoris tegutsenud masinõppe protsesse kaasav Hepta Airborne'i tarkvara uBird on mõeldud infrastruktuuri defektide ja võimalike riskide leidmiseks, et vältida tulevasi katkestusi. Ettevõttes arendatakse kopteri tüüpi droone H19, mille lennuaeg ulatub kuni kolme tunnini.

Praegu kasutavad Hepta teenuseid peale Eesti riikliku võrguettevõtte Elektrilevi ja peamiselt Läänemaal tegutseva Imatra Elektri ka Saksamaa, Portugali, Soome ja Ukraina võrguettevõtted.

Hepta Airborne on osaline rahvusvahelises "5G!Dronesi" projektis.

Jaanuaris 2021 teatas Hepta Airborne 2 miljoni eurosest investeeringust, mille abil plaanitakse ettevõtet laieneda välisturgudele.

Hepta Airborne on Eesti Lennundusklastri liige ning omab ISO 9001:2015 standardit.

## Viited
Kim Kee-hee

**Kim Kee-hee** (sündinud 13. juulil 1989 Busanis) on Lõuna-Korea jalgpallur, kes mängib keskkaitsja või kaitsva poolkaitsjana Lõuna-Korea kõrgliiga klubis Ulsan Hyundai.

Lõuna-Korea kõrgliigas debüteeris ta 2011. aastal Daegu ridades. Hooajal 2012–13 mängis ta laenul Katari kõrgliiga klubis Al-Sailiya SC.

Aastatel 2013–2015 mängis ta Lõuna-Korea kõrgliigas Jeonbuk Hyundai Motorsis, kellega tuli 2014. ja 2015. aastal Lõuna-Korea meistriks. 2015. aastal valiti Kim Lõuna-Korea kõrgliiga hooaja sümboolsesse koosseisu.

Aastatel 2016–2017 mängis Kim Hiina kõrgliiga klubis Shanghai Shenhua ja aastatel 2018–2019 Major League Socceri klubis Seattle Sounders.

2020. aasta veebruaris naasis Kim Lõuna-Korea kõrgliigasse, liitudes Ulsan Hyundaiga. Samal aastal võitis ta klubiga AFC Meistrite Liiga.

2012. aasta suveolümpiamängude jalgpalliturniiril võitis Kim Lõuna-Korea võistkonnaga pronksmedali. Lõuna-Korea jalgpallikoondises mängis ta aastatel 2012–2017 kokku 23 korda.

## Saavutused
;Jeonbuk Hyundai Motors
*K League 1 (2): 2014, 2015
;Shanghai Greenland Shenhua
*Chinese FA Cup (1): 2017
;Seattle Sounders FC
*MLS Cup (1): 2019
;Ulsan Hyundai
*AFC Meistrite Liiga (1): 2020
Tomberg

**Tomberg** on perekonnanimi.

2021. aasta 1. jaanuari seisuga oli Eestis perekonnanimi Tomberg 287 inimesel: 126 mehel ja 161 naisel. Perekonnanimede levikult oli Tomberg meeste puhul 597. ja naiste puhul 474. kohal. Levinuim oli see Jõgeva maakonnas, kus sellenimelisi oli maakonna 10 000 elaniku kohta 5,3.

## Nime kandjaid
*Aleksander Tomberg, eesti kadett (1905–1924)
*Bruno Tomberg, eesti disainer (1925–2021)
*Christoph Dietrich Georg Tomberg, eesti vaimulik (1845–1902)
*Donald Tomberg, eesti filmikriitik (1972–)
*Eino Tomberg, eesti mäeinsener ja muinsuskaitsja (1930–2020)
*Ene Tomberg, eesti arst ja riigiametnik (1940–)
*Hanno Tomberg, eesti ajakirjanik (1967–)
*Herbert Tomberg, eesti arst (1906–1956) 
*Ilmar Tomberg, eesti dirigent (1921–1989) 
*Jaak Tomberg, eesti kirjandusteadlane ja tõlkija (1980–)
*Jevgeni Tomberg, Eesti poliitik (1948–2021)
*Mall Tomberg, eesti tekstiilikunstnik (1927–)
*Nikolai Adolf Tomberg, eesti vaimulik (1856–1939)
*Oskar Ernst Emil Tomberg, eesti vaimulik (1866–1938)
*Richard Tomberg, Eesti ja Nõukogude Liidu sõjaväelane (1897–1982)
*Valentin Tomberg
*Viktor Tomberg, eesti tõlkija (1915–1984)
*...

## Viited
Tamberg

**Tamberg** on eesti perekonnanimi.

2021. aasta 1. jaanuari seisuga oli Eestis perekonnanimi Tamberg 381 inimesel: 172 mehel ja 209 naisel. Perekonnanimede levikult oli Tamberg meeste puhul 384. ja naiste puhul 322. kohal. Levinuim oli see Rapla maakonnas, kus sellenimelisi oli maakonna 10 000 elaniku kohta 11,67.

## Nime kandjaid
*Eino Tamberg, eesti helilooja (1930–2010)
*Ernst Tamberg, eesti poksija ja kaitsepolitseinik (1902–1925)
*Kadri Tamberg, eesti näitleja (1954–)
*Oolav Tamberg, eesti põllumajandus- ja sporditegelane (1929–2017)
*Tanel Tamberg, eesti jalgpallur (1992–)
*...

## Viited
Dave Bulthuis

**Dave Bulthuis** (sündinud 28. juunil 1990 Purmerendis) on Hollandi jalgpallur, kes mängib kesk- või vasakkaitsjana Lõuna-Korea kõrgliiga klubis Ulsan Hyundai.

Ta alustas klubikarjääri Hollandi FC Utrechtis, mille meeskonnas debüteeris ta Hollandi kõrgliigas 2010. aastal.

Aastatel 2014–2017 mängis ta Saksamaa esiliiga klubis 1. FC Nürnberg.

2017. aasta juulis sõlmis ta lepingu Aserbaidžaani kõrgliiga klubiga Gäbälä, kuid naasis hooaja 2017–18 teises pooles Hollandi kõrgliigasse, liitudes SC Heerenveeniga.

2019. aasta jaanuaris sõlmis ta lepingu Ulsan Hyundaiga. 2020. aastal võitis ta Ulsaniga AFC Meistrite Liiga.
## Saavutused
;Ulsan Hyundai
*AFC Meistrite Liiga: 2020
Lühilüps

**Lühilüps** (inglise keeles *short squeeze*) on aktsiate hinna järsk tõus, mis ei ole seotud ettevõtte enda olukorraga. See saab toimuda näiteks siis, kui investorid on kaubeldava ettevõtte aktsiaid lühikeseks müünud, kuid väärtpaberi turuhind oluliselt kerkib ning edasise kaotuse vältimiseks lühimüüki teinud investorid asuvad müüdud aktsiaid tagasi ostma, mis nõudlust suurendades tõstab aktsia hinda veelgi.

2021. aasta algul kogus laialdast tähelepanu GameStopi lühilüps, kus mitmed riskifondid olid ulatuslikult panustanud ettevõtte aktsia langusele ning see tõmbas väikeinvestorite tähelepanu, kes hakkasid turult GameStopi aktsiaid kokku ostma, mis lühikese ajaga enam kui mitmekümnekordistas ettevõtte väärtuse.

Üks varasemaid tuntumaid lühilüpse toimus, kui 2008. aastal Porsche Automobil Holding SE Volkswagenit üle võttis. Riskifondid olid 12% Volkswageni aktsiatest lühikeseks müünud, kuid pärast seda kui Porsche teatas 74% aktsiate omandamisest oli turule vabalt kaubeldavaks jäänud ainult 6% aktsiatest. See viis lühikeseks ajaks aktsiahinna pea viiekordistumiseni.

## Vaata ka
* Lühikeseks müümine

## Viited
Maria Tymoczko

**Maria Fleming Tymoczko** (sündinud 1943 Clevelandis) on tõlketeadlane ja kirjandusteadlane.

Ta on võrdleva kirjandusteaduse professor Massachusettsi Amhersti Ülikoolis.

Ta on keldi ja iiri kirjanduse tundja, samuti tõlketeoreetik.
Al-Duhail SC

**Al-Duhail Sports Club** on Katari spordiklubi, mis tegutseb Dohas Duhaili linnaosas. See on eelkõige tuntud tänu oma jalgpallimeeskonnale, kes mängib Katari kõrgliigas Qatar Stars League.

Klubi on asutatud 2009. aastal nimega **Lekhwiya SC**. 2017. aastal liitus see spordiklubiga El Jaish SC, misjärel sai klubi oma praeguse nime.

## Jalgpallimeeskond
Hooajal 2009–10 võitis Lekhwiya Katari esiliiga ja tõusis kõrgliigasse. Kohe esimesel hooajal Katari kõrgliigas õnnestus Lekhwiyal riigi meistriks tulla. Katari meistriks tuldi ka hooajal 2011–12. Hiljem on Katari meistriks tuldud veel viis korda, viimati hooajal 2019–20.

AFC Meistrite Liigas osaleti esmakordselt 2012. aastal. Parimaks tulemuseks on Meistrite Liigas kolmel korral veerandfinaali jõudmine (2013, 2015 ja 2018).

### Praegune koosseis
*Seisuga 6. juuli 2020*

 

 

### Saavutused
***[[Qatar Stars League]]**
:**Võitja (8):** 2010–11, 2011–12, 2013–14, 2014–15, 2016–17, 2017–18, 2019–20, 2022-23

*Katari esiliiga
:**Võitja:** 2009–10

***[[Emir of Qatar Cup]]**
:**Võitja (3):** 2016, 2018, 2019

***[[Qatar Cup]]**
:**Võitja (3):** 2013, 2015, 2018

***[[Qatari Sheikh Jassim Cup]]**
:**Võitja (2):** 2015, 2016

## Välislingid
* Klubi koduleht
Gramzda

**Gramzda** on küla (*vidējciems*) Lätis Lõuna-Kuramaa piirkonnas, Gramzda valla halduskeskus. Küla asub merepinnast 50 meetri kõrgusel.

Külas on rahvamaja ja raamatukogu.

Aastal 2005 oli külas ligi 350 elanikku, aastal 2020 oli elanikke 261. 

Gramzdas sündis aastal 1802 Kuramaa ametnik Julius von Seefeld. Aastani 2021 kuulus küla Priekule piirkonda.

## Viited
Ahermaa

**"Ahermaa"** (originaalis "The Waste Land", eesti tõlkes ka "Tühermaa") on T. S. Elioti 1922. aasta luuletus. Seda peetakse sageli üheks 20. sajandi mõjukaimaks ja tähtsaimaks luuletuseks. 

Luuletuses on 434 rida.

See on pühendatud Ezra Poundile.

"Ahermaa" ilmus oktoobris 1922 Inglismaa ajakirjas The Criterion ja USA ajakirjas The Dial (novembrinumbris). Eraldi raamatuna koos autori kommentaaridega ilmus luuletus USAs detsembris 1922 ja Inglismaal septembris 1923.

Eliot varustas oma teose kommentaariumiga "Märkmeid "Ahermaa" kohta".

## Sisu
"Ahermaa" käsitleb modernse inimese üksindust ja tühjust ning esimese maailmasõja järgset arengut.

Luuletuse moto pärineb Petroniuse "Satyriconist":

Pühendusega Ezra Poundile tsiteerib ta Dante "Purgatooriumi" (XXVI laul, 117 rida), kes väljendiga *il miglior fabbro* viitab Arnaut Danielile.

Luuletus ise koosneb viiest osast:
# The Burial of the Dead (Surnute matmine)
# A Game of Chess (Malepartii)
# The Fire Sermon (Tulejutlus)
# Death by Water (Veesurm)
# What the Thunder said (Mida lausus kõu)

Eesti keeles on luuletus ilmunud Paul-Eerik Rummo tõlkes ajakirjas Looming (12/1992) ning kogumikus "Ahermaa ja teisi luuletusi" (1999).

## Viited

## Välislingid
*Luuletuse originaaltekst
*https://theworld.com/~raparker/exploring/thewasteland/explore.html
Nußdorf am Haunsberg

**Nußdorf am Haunsberg** on vald *(Gemeinde)* Salzburg-Umgebungi ringkonnas Austria Salzburgi liidumaal.

## Geograafia

Vald asub Flachgau põhjaosas Haunsbergi loodeküljel Oichteni orus, u. 20 km Salzburgist põhja pool.

## Viited
Margreth Weivers

**Margreth Weivers** (õieti **Margareta Weivers-Norström**; 24. juuli 1926 Stockholm – 3. veebruar 2021 Stockholm) oli rootsi näitleja.

Weivers alustas näitlejakarjääri 1943. aastal ning tegi üle saja tele- ja mängufilmi rolli.

Margreth Weivers oli abielus näitleja ja kirjaniku Bertil Norströmiga.

## Filme
* "Rootsi armastuslugu" (1970, režissöör Roy Andersson)
* "Mees Mallorcalt" (1984, režissöör Bo Widerberg)

## Välislingid
*
Gramzda vald

**Gramzda vald** (läti keeles *Gramzdas pagasts*) on vald Lätis Lõuna-Kuramaa piirkonnas. Vald piirneb sama piirkonna Virga, Priekule, Kalēti ja Vaiņode vallaga ning lõunas Leedu Skuodase rajooni Aleksandrija ja Skuodase vallaga.

Valla pindala on 85 km². Aastal 2011 elas vallas 673 inimest, nende seas 496 lätlast, 33 venelast, 6 valgevenelast, 5 ukrainlast, 2 poolakat ja 130 leedulast. Valla keskus on Gramzda, vallamaja asub aadressil Skolas iela 3. Vallavanem on Dzintars Kudums.

## Ajalugu

Praeguse valla aladel asusid 1920. aasta maareformi ajal Mazgramzda mõis (*Klein-Gramzden*) pindalaga 972 ha (häärberis asub Priekule metsamajand), Dižgramzda mõis (*Groß-Gramzden*), millele kuulus koos Lauki ja Smikši karjamõisaga 1485 ha maad, Trekņi mõis (*Trekken*), millele kuulus koos Jaunase ja Maztrekņi karjamõisaga 715 ha maad, ja Gaļķinti mõis (*Galkiten*) pindalaga 99 hektarit. Aastal 1935 oli Gramzda valla pindala 67,9 km² ja seal oli 1380 elanikku.

Aastal 1945 moodustati Gramzda vallas Gramzda ja Mazgramzda külanõukogu, aastal 1949 aga vald likvideeriti. Aastal 1954 liideti Gramzda külanõukoguga likvideeritav Mazgramzda külanõukogu, aastal 1961 aga Aizvīķi külanõukogu. Aastal 1975 liideti osa külanõukogu maadest Priekule külanõukoguga. Aastal 1990 muudeti külanõukogu vallaks. Aastatel 2009–2021 kuulus vald Priekule piirkonda.

## Kaitstavad objektid

Kultuurimälestistest on riikliku kaitse all Diždāme linnamägi, Straujenieki linnamägi, Upītēse muinaskalmed, Tiltiņi muinaskalmed ja Aizvīķi linnamägi ning asulakoht. Kohaliku kaitse all on Kunkuļi muinaskalmed ja Gramzda kalmistu juures asuv linnamägi.

## Loodus

Suurim jõgi on Sārte.

Vallas kasvab arvukalt nimetuid looduskaitsealuseid põlispuid. Osa Ruņupe oru hoiualast jääb valla territooriumile.

## Külad
Vallas on seitse küla. Valla keskus Gramzda on staatusega *vidējciems* ja seal oli 2020. aastal 256 elanikku. Aizvīķi on staatusega *aprūpes ciems* 99 elanikuga aastal 2020. Mazaizvīķi on staatusega *mazciems*. Neli valla küla on staatusega *skrajciems:* Cāļu ciems 4 elanikuga aastal 2005, Laukmuiža, Mazdāma ligi 25 elanikuga aastal 2005 ja Smikši 16 elanikuga aastal 2005. Ülejäänud valla elanikud elasid külade koosseisu mitte kuuluvates taludes.

## Viited

## Välislingid
Bunka

**Bunka** on küla (*vidējciems*) Lätis Lõuna-Kuramaa piirkonnas, Bunka valla halduskeskus. Küla asub merepinnast 44 meetri kõrgusel Vārtāja jõe kaldal.

Külas on kultuurimaja ja raamatukogu. Bunka on tekkinud endise Bunka mõisa ja Bunka kiriku juurde. Aastani 2021 kuulus küla Priekule piirkonda.

Aastal 2005 oli külas 202 elanikku, aastal 2020 oli elanikke 177. 
## Viited
Kooli tänav (Räpina)

**Kooli tänav** on tänav Räpina linnas, paikneb linna keskosas ning kulgeb kirdest edelasse.

Tänav on 525 meetrit pikk ja kuni 18 meetrit lai. Kooli tänav saab alguse Võõpsu maanteelt (45, Tartu–Räpina–Värska tee), ristub edela poole kulgedes Hariduse, Aia jaRahu tänavaga ning lõpeb Võhandu tänava ristmikul.

Kooli 1 hoones paikneb Räpina vallavalitsus. Selle kõrvalkinnistul aadressiga Kooli tänav 5 asub Räpina Ühisgümnaasiumi õppehoonete kompleks. Tänava keskosas asuvad ühepereelamud ja korterelamu. Tänava lõpuosas on ärihooned: aadressil Kooli 14a paikneb Räpina Coopi Konsumi kauplus ja aadressil Kooli 16 on söögikoht Puuriida Pubi. 

## Viited
James Hoban

**James Hoban** (1755 – 8. detsember 1831 Washington) oli iiri päritolu Ameerika Ühendriikide arhitekt, keda teatakse Valge Maja esialgse projekti koostajana.

## Välislingid
*
National Mall

**National Mall** on kultiveeritud haljasala, mis asub Washingtoni kesklinnas, pikkipidi Kapitooliumi ja Lincolni memoriaali, ristipidi Valge Maja ja Jeffersoni memoriaali vahel.